cyanic-selkie/wikianc huggingface dataset:
ফাস্ট ফাইভ
উৎপাদন
ফেব্রুয়ারি ৩, ২০১০ সালে এটা নিশ্চিত করা হয় যে ফাস্ট এন্ড ফিউরিয়াস সিরিজের একটি পঞ্চম চলচ্চিত্র নির্মিত হবে এটিকে ফাস্ট ফাইভ হিসাবে উল্লেখ করা হয় এবং জানানো হয় একটি ষষ্ঠ চলচ্চিত্রের পরিকল্পনাও করা হচ্ছে। এছাড়াও নিশ্চিত করা হয়েছে যে ডিজেল, ওয়াকার, লেখক ক্রিস মর্গান এবং প্রযোজক নীল এইচ মরিৎজ সবাই নতুন কিস্তির জন্য তাদের ভূমিকায় ফিরে আসবেন।
চিত্রগ্ৰহণ
১২৫ মিলিয়ন মার্কিন ডলারের বাজেটে ফাস্ট ফাইভের চিত্রগ্ৰহণ জুলাই ও আগস্ট ২০১০-এ অনুষ্ঠিত হওয়ার কথা ছিল। চিত্রগ্ৰহণ শুরু হয়েছিল ১৪ জুলাই, ২০১০ তে।
গান
ফাস্ট ফাইভ (অরিজিনাল মোশন পিকচার সাউন্ডট্র্যাক) ২৫ এপ্রিল, ২০১১ তারিখে আইটিউনসে এবং ৩ মে, ২০১১ তারিখে এবিকেসিও রেকর্ডস কর্তৃক সিডিতে মুক্তি পায়।
মুক্তি
১৫ এপ্রিল ২০১১ সালে ব্রাজিলের রিও ডি জেনেইরোর সিনেপলিস লেগুন থিয়েটারে ফাস্ট ফাইভের প্রিমিয়ার অনুষ্ঠিত হয়। এটি আয়োজন করেন অভিনেত্রী সুসি ক্যাস্টিলো এবং পৃষ্ঠপোষকতায় ছিল গাড়ি প্রস্তুতকারক ডজ।
চলচ্চিত্রটি এপ্রিল ২৯, ২০১১ সালে মার্কিন যুক্তরাষ্ট্র সহ বিশ্বব্যাপী থিয়েটারে মুক্তি পায়।
প্রতিক্রিয়া
রোটেন টমাটোসে ২০০ টি পর্যালোচনার উপর ভিত্তি করে ৬.৪১/১০ গড় রেটিং সহ ৭৭% ইতিবাচক পর্যালোচনা পেয়েছে। মেটাক্রিটিক-এ, চলচ্চিত্রটি ১০০ এর মধ্যে ৪১ সমালোচকদের পর্যালোচনার উপর ভিত্তি করে ৬৬ স্কোর পেয়েছে যা "সাধারণত অনুকূল পর্যালোচনা" নির্দেশ করে। সিনেমাস্কোর দ্বারা করা একটি জরিপে দর্শকরা ছবিটিকে একটি A+ থেকে F সার্কেলের মধ্যে "A" গড় গ্রেড দিয়েছে।
বক্স অফিস
ফাস্ট ফাইভ মার্কিন যুক্তরাষ্ট্র এবং কানাডায় $২০৯.৮ মিলিয়ন (৩৩.৫%) এবং বিশ্বের অন্যান অঞ্চলে $৪১৬.৩ মিলিয়ন (৬৬.৫%) সহ বিশ্বব্যাপী মোট মোট $৬২৬.১ মিলিয়ন আয় করে। ২০১১ সালে বিশ্বব্যাপী মুক্তি পাওয়া চলচ্চিত্রের মধ্যে সপ্তম সর্বোচ্চ আয়কারী চলচ্চিত্র। এটি উদ্বোধনী সপ্তাহান্তে বিশ্বব্যাপী $১০৯.৬ মিলিয়ন আয় করে। ছবিটি ২০১১ সালের অক্টোবর মাসে বিশ্বব্যাপী সর্বকালের সর্বোচ্চ আয়কারী চলচ্চিত্রের তালিকায় ৫৫ নম্বরে পৌঁছায়।
ট্রান্সজর্ডান (অঞ্চল)
ট্রান্সজর্ডান, পূর্ব তীর, বা ট্রান্সজর্ডানীয় উচ্চভূমি (شرق الأردن), জর্ডান নদীর পূর্বে দক্ষিণ লেভান্টের অংশ, যা বেশিরভাগ বর্তমান জর্ডানে রয়েছে।
ফাস্ট ফাইভ
সিক্যুয়েল
ফাস্ট ফাইভের উপর ফেব্রুয়ারি ২০১০ সালে ফাস্ট অ্যান্ড ফিউরিয়াস সিরিজের ষষ্ঠ চলচ্চিত্রের পরিকল্পনা করা হয় এবং এপ্রিল ২০১১ সালে নিশ্চিত করা হয় যে মর্গান সম্ভাব্য ষষ্ঠ চলচ্চিত্রের জন্য একটি স্ক্রিপ্ট তৈরি করতে কাজ শুরু করেছেন।  এই চলচ্চিত্রে ডিজেল, মরিৎজ চলচ্চিত্র প্রযোজক হিসেবে এবং লিন পরিচালনায় ফিরে আসেন। ফাস্ট অ্যান্ড ফিউরিয়াস ৬ ২৪ মে, ২০১৩ সালে মুক্তি পায়।
ট্রান্সজর্ডান (অঞ্চল)
ট্রান্সজর্ডান নামে পরিচিত অঞ্চলটি ইতিহাস জুড়ে অসংখ্য শক্তি দ্বারা নিয়ন্ত্রিত ছিল। প্রারম্ভিক আধুনিক যুগে, ট্রান্সজর্ডান অঞ্চলটি উসমানীয় সিরিয়ার প্রদেশগুলির অধিভুক্ত ছিল। ১৯১০--এর দশকে উসমানীয় শাসনের বিরুদ্ধে আরব বিদ্রোহের পর, ট্রান্সজর্ডান আমিরাত ১৯২১ সালে হাশেমাইট আমির আবদুল্লাহ দ্বারা প্রতিষ্ঠিত হয় এবং আমিরাত একটি ব্রিটিশ আশ্রিত রাজ্যে পরিণত হয়।
ফাস্ট ফাইভ
তথ্যসূত্র
নথি
হামজা ইউসুফ (রাজনীতিবিদ)
হুমজা হারুন ইউসুফ (জন্ম ৭ এপ্রিল ১৯৮৫) একজন স্কটিশ রাজনীতিবিদ যিনি স্কটল্যান্ডের ফার্স্ট মিনিস্টার এবং ২০২৩ সালের মার্চ থেকে স্কটিশ ন্যাশনাল পার্টির (এসএনপি) নেতা হিসেবে দায়িত্ব পালন করছেন। ইউসুফ এর আগে তার পূর্বসূরি নিকোলা স্টারজনের অধীনে ২০১৮ থেকে ২০২১ সাল পর্যন্ত বিচার সচিব এবং তারপর ২০২১ থেকে ২০২৩ সাল পর্যন্ত স্বাস্থ্য সচিব হিসেবে দায়িত্ব পালন করেছেন। তিনি ২০১৬ সাল থেকে গ্লাসগো পোলোক নির্বাচনী এলাকার জন্য স্কটিশ পার্লামেন্টের (এমএসপি) সদস্য, এর আগে ২০১১ থেকে ২০১৬ পর্যন্ত গ্লাসগো অঞ্চলের প্রতিনিধিত্ব করেছেন।
গ্লাসগোতে পাকিস্তানি অভিবাসী পরিবারে জন্মগ্রহণকারী এই ইউসুফ গ্লাসগো বিশ্ববিদ্যালয়ে রাজনীতিতে অধ্যয়ন করেছেন। বশির আহমদের সংসদীয় সহকারী হিসেবে কাজ করার আগে ২০০৭ সালে তিনি ছিলেন স্কটিশ পার্লামেন্টে নির্বাচিত প্রথম মুসলিম। দুই বছর পর আহমদ মারা যাওয়ায়, ইউসুফ অ্যালেক্স স্যালমন্ড এবং নিকোলা স্টারজনের সংসদীয় সহকারী হিসেবে কাজ শুরু করেন। ২০১১ সালে সংসদে তার নির্বাচনের আগে তিনি এসএনপির সদর দপ্তরে একজন যোগাযোগ কর্মকর্তা হিসেবে কাজ করেছিলেন। ২০১২ সালে সালমন্ডের অধীনে জুনিয়র মন্ত্রী হিসাবে নিযুক্ত হন, ইউসুফ ২০১৪ সাল পর্যন্ত পররাষ্ট্র এবং আন্তর্জাতিক উন্নয়ন মন্ত্রী হিসেবে দায়িত্ব পালন করেন।
ইউসুফ ২০১৪ সালে স্টার্জনের সফল নেতৃত্বের বিডকে সমর্থন করেন। ২০১৬ সালে পরিবহন ও দ্বীপপুঞ্জ বিষয়ক মন্ত্রী নিযুক্ত হওয়ার আগে এবং ফার্স্ট মিনিস্টার হিসেবে শপথ নেওয়ার পরে তাকে ইউরোপ বিষয়ক মন্ত্রী হিসাবে নিযুক্ত করা হয়েছিল। ২০১৮ সালে স্টার্জনের দ্বিতীয় সরকারের মন্ত্রিসভা রদবদলের অংশ হিসেবে, ইউসুফকে বিচার সচিব হিসেবে মন্ত্রিসভায় উন্নীত করা হয়। তিনি বিতর্কিত হেট ক্রাইম বিল উত্থাপন করেন। ২০২১ সালে, তিনি কোভিড-১৯ মহামারীর পরবর্তী পর্যায়ে স্বাস্থ্য সচিব নিযুক্ত হন এবং এনএইচএসের পুনরুদ্ধারের পাশাপাশি তার পূর্বসূরির অধীনে শুরু হওয়া টিকাদান কর্মসূচির গণ রোল আউটের জন্য দায়ী ছিলেন। এসএনপির নেতা এবং স্কটল্যান্ডের ফার্স্ট মিনিস্টার হিসেবে স্টার্জনের পদত্যাগ করার ইচ্ছা ঘোষণার পর, ইউসুফ ২০২৩ সালের এসএনপির নেতৃত্ব বাছাই নির্বাচনে জয়লাভ করেন এবং চূড়ান্ত পর্যায়ে কেট ফোর্বসকে ৬২% থেকে ৪৮% ভোটে পরাজিত করেন।
ইউসুফ আনুষ্ঠানিকভাবে ২৯ শে মার্চ ২০২৩-এ ফার্স্ট মিনিস্টার নিযুক্ত হন। তিনি তার কার্যালয়ে দায়িত্ব পালনকারী সর্বকনিষ্ঠ, প্রথম স্কটিশ এশীয় এবং প্রথম মুসলিম হন।
জন্ম এবং পারিবারিক পটভূমি
হামজা হারুন ইউসুফ ১৯৮৫ সালের ৭ এপ্রিল গ্লাসগো শহরে জন্মগ্রহণ করেন তিনি প্রথম প্রজন্মের অভিবাসীদের সন্তান: তার বাবা মিয়ান মুজাফ্ফর ইউসুফ মিয়া চান্নু, পাঞ্জাব, পাকিস্তানে জন্মগ্রহণ করেন এবং ১৯৬০ এর দশকে তার পরিবারের সাথে শহর থেকে দেশত্যাগ করেন। পরবর্তীতে একজন হিসাবরক্ষক হিসাবে কাজ করেন।
তার পিতামহ ১৯৬০-এর দশকে ক্লাইডব্যাঙ্কে সিঙ্গার সেলাই মেশিন কারখানায় কাজ করতেন। ইউসুফের মা শায়েস্তা ভুট্টা কেনিয়ার নাইরোবিতে পাঞ্জাবি বংশোদ্ভূত একটি পরিবারে জন্মগ্রহণ করেন। আফ্রিকানদের "অন্তর্ভুক্ত" চাকরি নেওয়ার জন্য তার পরিবার বেশ কয়েকটি অনুষ্ঠানে হিংসাত্মক জাতিগতভাবে অনুপ্রাণিত আক্রমণের সম্মুখীন হয়েছিল এবং তারা পরে স্কটল্যান্ডে চলে যায়।
শিক্ষা
বাম|থাম্ব| ইউসুফ ১৯৯৭ থেকে ২০০৩ সাল পর্যন্ত গ্লাসগোর হাচেসন্স গ্রামার স্কুলে প্রাইভেটভাবে শিক্ষিত হন হামজা ইস্ট রেনফ্রুশায়ারের মের্নস প্রাইমারি স্কুলে পড়াশোনা করেছেন। ইউসুফ তার প্রাথমিক বিদ্যালয়ে পড়া দুই জাতিগত-সংখ্যালঘু ছাত্রের একজন ছিলেন। ইউসুফ গ্লাসগোর একটি স্বতন্ত্র স্কুল হাচেসন্স গ্রামার স্কুলে প্রাইভেটভাবে পড়ালেখা করেছেন, যেখানে তার আধুনিক অধ্যয়নের পাঠ তাকে রাজনীতিতে জড়িত হতে অনুপ্রাণিত করে।
ইউসুফ গ্লাসগো বিশ্ববিদ্যালয়ে রাজনীতি অধ্যয়ন করেন যেখানে তিনি গ্লাসগো ইউনিভার্সিটি মুসলিম স্টুডেন্টস অ্যাসোসিয়েশনের সভাপতি ছিলেন। ইউসুফ ২০০৭ সালে মাস্টার অফ আর্টস (এমএ) হিসাবে স্নাতক হন
প্রারম্ভিক কর্মজীবন এবং রাজনৈতিক সম্পৃক্ততা
ছোটবেলা থেকেই, ইউসুফ যুব সংগঠন থেকে শুরু করে দাতব্য তহবিল সংগ্রহ পর্যন্ত সম্প্রদায়ের কাজে জড়িত ছিলেন। তিনি দাতব্য সংস্থা ইসলামিক রিলিফের স্বেচ্ছাসেবক মিডিয়া মুখপাত্র ছিলেন, বারো বছর ধরে কমিউনিটি রেডিওতে কাজ করেছেন এবং একটি প্রকল্পে কাজ করেছেন যা গ্লাসগোতে গৃহহীন মানুষ এবং আশ্রয়প্রার্থীদের খাদ্য প্যাকেজ প্রদান করে।
ইউসুফ গ্লাসগো বিশ্ববিদ্যালয়ে পড়ার সময় ২০০৫ সালে স্কটিশ ন্যাশনাল পার্টিতে (এসএনপি) যোগ দেন। তৎকালীন পার্টির নেতা অ্যালেক্স স্যালমন্ড এবং যুদ্ধবিরোধী কর্মী রোজ জেন্টলের বক্তৃতা ইরাক যুদ্ধের বিরুদ্ধে কথা বলে তাকে নিশ্চিত করেছিল যে স্কটল্যান্ডের পক্ষে যুদ্ধে যাওয়া এড়ানোর একমাত্র উপায় হবে স্বাধীনতা। তিনি ২০০৭ সালের স্কটিশ পার্লামেন্ট নির্বাচন সহ এসএনপির জন্য ব্যাপক প্রচারণা শুরু করেন, যার ফলে স্কটল্যান্ডে প্রথম এসএনপি সরকার এবং স্কটিশ পার্লামেন্টে ইউসুফের প্রথম চাকরি হয়।
২০০৬ সালে, ইউসুফ একটি O2 কল সেন্টারে কাজ করেছিলেন, বশির আহমদের সংসদীয় সহকারী হিসেবে কাজ করার আগে, ২০০৭ সালে আহমদের স্কটল্যান্ডের প্রথম মুসলিম এমএসপি নির্বাচিত হওয়ার পর থেকে দুই বছর পর আহমদের মৃত্যুর আগ পর্যন্ত। আহমদের ব্যক্তিগত প্রভাব ছিল। ইউসুফ তখন অ্যান ম্যাকলাফলিন, নিকোলা স্টার্জন এবং অ্যালেক্স সালমন্ড, যিনি তখন ফার্স্ট মিনিস্টার সহ আরও কয়েকটি এমএসপির সংসদীয় সহকারী হিসাবে কাজ করেছিলেন। স্কটিশ পার্লামেন্টে তার নির্বাচনের আগে, তিনি এসএনপি-এর সদর দপ্তরে একজন কমিউনিকেশন অফিসার হিসেবে কাজ করেছিলেন।
২০০৮ সালে, একজন সহকারী হিসেবে কাজ করার সময়, ইউসুফ ইন্টারন্যাশনাল ভিজিটর লিডারশিপ প্রোগ্রামে অংশ নেন, যা মার্কিন স্টেট ডিপার্টমেন্ট দ্বারা পরিচালিত একটি পেশাদার বিনিময়। তিনি ২০০৯ সালে ইয়াং স্কটিশ সংখ্যালঘু জাতিগত পুরস্কারে "রাজনীতির ভবিষ্যত শক্তি" পুরষ্কার পেয়েছিলেন, যা তাকে গ্লাসগো সিটি চেম্বার্সে উপস্থাপন করা হয়েছিল।
অন্ধ্র নাট্যম
অন্ধ্র নাট্যম হল নাটুভা মেলা ঐতিহ্যের একটি নৃত্য। নাট্য মেলা ও নাটুভা মেলা ভারতের দুটি প্রাচীন নৃত্য ঐতিহ্য। নাট্য মেলা পুরুষদের দ্বারা সম্পাদিত হয় এবং নাটুভা মেলা মহিলারা পরিবেশন করে।
নৃত্য শৈলী
অন্ধ্র নাট্যমে রয়েছে সুন্দর, সূক্ষ্ম দেহের নড়াচড়া সহ সুন্দর অঙ্গভঙ্গি এবং কৈসিকি বৃত্তির প্রভাব। মহিলা শিল্পীদের দ্বারা এই নৃত্য পরিবেশিত হয়।
অন্ধ্র নাট্যম হল আগম, আস্থানা এবং প্রবন্ধ ঐতিহ্যের সংমিশ্রণ। এই নৃত্য এক পাত্র কেলিকা, অর্থাৎ একজন মহিলা শিল্পীর একক পরিবেশনা। আধুনিকতার সাথে সুনিপুণ নৃত্যকলার শৈলীর মিশ্রন ঘটিয়ে এই নৃত্যশৈলী গঠিত হয়েছে। এটি প্রাচীনতম নারী-ভিত্তিক নৃত্য ঐতিহ্যের একটি হিসাবে চিত্রিত করা হয়।
আগম নর্তন
আগম নর্তনমকে মন্দির নৃত্যও বলা হয়। অন্ধ্র নাট্যমের এই রূপটি মন্দিরের দেবতাদের জন্য উৎসর্গীকৃত এবং প্রধানত মন্দিরে পরিবেশিত হয়। বিশেষ করে, ঈশ্বরের উপাসনার ঐতিহ্যবাহী কুম্ভ হরথির অনুষ্ঠানের অংশ হিসেবে এটি প্রদর্শন করা হয়।
আস্থানা নর্তন
অন্ধ্র নাট্যমের এই বিশেষ রূপটি রাজদরবারে রাজ নর্তকীদের দ্বারা সঞ্চালিত ও প্রদর্শিত হয়।
প্রবন্ধ নর্তনম
অন্ধ্র নাট্যমের এই শৈলী জনসমক্ষে প্রদর্শিত হয়। এই নৃত্যের মাধ্যমে কোন কাহিনীকে অভিনয় ও অংগ সঞ্চালনার মাধ্যমে বর্ননা করা হয়।
আর্খেবিওস দিকাইওস নিকেফোরোস
আর্খেবিওস দিকাইওস নিকেফোরোস (Ἀρχέβιος ὁ Δίκαιος, ὁ Νικηφόρος) একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্য্যন্ত আরাখোশিয়া ও পাঞ্জাব অঞ্চল শাসন করেন।
মুদ্রা
আর্খেবিওস দিকাইওস নিকেফোরোস বেশ কিছু দ্বিভাষী ভারতীয় মুদ্রা প্রচলন করেন। তাঁর দ্বিভাষী মুদ্রাগুলিতে গ্রিক লিপিতে বাসিলেওস আর্খেবিওউ দিকাইওউ নিকেফোরোউ এবং খরোষ্ঠী লিপিতে মহারাজস ধার্মিকস জয়ধরস আর্খেবিয়স কথাটি উৎকীর্ণ রয়েছে। তাঁর রৌপ্য মুদ্রার এক পিঠে দিয়াদেম বা হেলমেট পরিহিত অবস্থায় তাঁর প্রতিকৃতি এবং অপর পিঠে বজ্রধারণরত জিউসের চিত্র রয়েছে। তাঁর নামাঙ্কিত ব্রোঞ্জ মুদ্রায় পেঁচা ও নিকের চিত্র রয়েছে।
আইস হকি
থাম্ব|আইস হকি ম্যাচে হার্ভার্ড বিশ্ববিদ্যালয় ক্রিমসন বনাম ইউনিয়ন কলেজ ডাচম্যানরা আইস হকি হল একটি অতি পরিচিত দলগত সংযোগ ক্রীড়া, যা বরফের উপর খেলা হয়। এ খেলায় একটি আইস রিঙ্কের মধ্যে দু'দল স্কেটার তাদের স্টিক দিয়ে আঘাত করে ভালক্যানাইজড রাবার পাককে (বল) তাদের প্রতিপক্ষের নেটে পাঠানোর চেষ্টা করে। আইস হকির প্রত্যেকটি দল ছয়জন খেলোয়াড় নিয়ে গঠিত হয়, একজন গোলটেন্ডার এবং অন্য পাঁচজন খেলোয়াড়, যারা বরফের উপর স্কেটিং করে (স্কেটের উপর ভর দিয়ে উপর নিচে দৌড়ানো) পাককে নিয়ন্ত্রণে নিয়ে প্রতিপক্ষ দলের বিরুদ্ধে গোল করে স্কোর করার চেষ্টা করে।
একটি দ্রুত বিন্যস্ত, শারীরিক ক্রীড়া হিসাবে আইস হকি উত্তর আমেরিকা (বিশেষ করে কানাডা ও যুক্তরাষ্ট্রের উত্তরাঞ্চলে) এবং উত্তর ও পশ্চিম ইউরোপে বেশ জনপ্রিয়। আইস হকি কানাডার জাতীয় খেলা, যেখানে এ খেলা অগাধ জনপ্রিয়তা অর্জন করেছে। উত্তর আমেরিকায় জাতীয় হকি লীগ (NHL) হল পুরুষদের সর্ববৃহৎ ও সবচেয়ে জনপ্রিয় প্রতিযোগিতা। কন্টিনেন্টাল হকি লীগ (KHL) হল রাশিয়ার সর্ববৃহৎ এবং পূর্ব ইউরোপের অন্যতম লীগ। আন্তর্জাতিক আইস হকি ফেডারেশন (IIHF) হল আইস হকি নিয়ন্ত্রণকারী সর্বোচ্চ প্রতিষ্ঠান। আন্তর্জাতিক আইস হকি ফেডারেশন আন্তর্জাতিক পর্যায়ে প্রতিযোগিতার আয়োজন ও বিশ্ব র্যাঙ্কিং নিয়ন্ত্রণ করে থাকে। বর্তমানে এ ফেডারেশনের সদস্য রাষ্ট্রের সংখ্যা ৭৬।
বাঁকা
বাঁকা (Banka) ভারতের বিহার রাজ্যের বাঁকা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৯ মিটার (২৫৯ ফুট)।
জনসংখ্যার উপাত্ত
এখানে সাক্ষরতার হার ৫৫%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে বাঁকার সাক্ষরতার হার বেশি।
এই শহরের জনসংখ্যার ১৬% হল ৬ বছর বা তার কম বয়সী।
হরিণঘাটা মহাবিদ্যালয়
হরিণঘাটা মহাবিদ্যালয় নদিয়া জেলার একটি সাধারণ ডিগ্রি মহাবিদ্যালয়। এটি ১৯৮৬ সালে হরিণঘাটায় প্রতিষ্ঠিত হয়। মহাবিদ্যালয়টি কলা, বিজ্ঞান ও বাণিজ্য এই তিনটি ধারার বিভিন্ন বিষয়ে স্নাতক কোর্স সরবরাহ করে।। এটি কল্যাণী বিশ্ববিদ্যালয়ের অধীনস্থ মহাবিদ্যালয়।
বিভাগ
বিশ্ববিদ্যালয়ের বিভাগসমূহ তালিকা আকারে প্রকাশ করা হল:
অনুমোদিত
কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি ২০০৬ সালের ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে।
সুহির হাম্মাদ
সুহির হাম্মাদ একজন ফিলিস্তিনি-আমেরিকান কবি, লেখক এবং রাজনৈতিক কর্মী, ১৯৭৩ সালে জন্মগ্রহণ করেন। তিনি জর্ডানের রাজধানী আম্মানে জন্মগ্রহণ করেন এবং তার পরিবার পাঁচ বছর বয়সে যুক্তরাষ্ট্রে অভিবাসিত হয় এবং ব্রুকলিনে‌‌ স্থায়ী হয়। তিনি ২০০৩ সালে টনি পুরস্কার জিতেছিলেন। আমেরিকার ব্রুকলিন শহরের রাস্তায় হিপ-হপ সংগীত গেয়ে ও কবিতা লেখে তিনি খ্যাতি অর্জন করেছিলেন। সুহাইর হলেন প্রথম ফিলিস্তিনি মহিলা যিনি বিখ্যাত ব্রডওয়ে থিয়েটারে অভিনয় করেছেন।
সাহিত্যকর্ম
কবি তার সাহিত্যে আরব-ইসলামী সংস্কৃতিকে পাশ্চাত্য এবং আমেরিকান সংস্কৃতির সাথে একত্রিত করেছেন। যা এক সমৃদ্ধ সাহিত্য, উন্মুক্ত এবং মানবিক বহুত্ববাদের সাথে মিল রাখে। তিনি ১৯৯৬ সালে "জন্মের দ্বারা ফিলিস্তিনি, জন্মের দ্বারা কৃষ্ণাঙ্গ" শিরোনামে তার প্রথম কাব্য সংকলন প্রকাশ করেন, তারপর একই বছরে "কাতরাতু মিন হাজিহিল কিচ্চা" শিরোনামে আরেকটি সংকলন প্রকাশিত হয় এবং তার শেষ সংকলন "কাসিদাতু আজেলাহ" শিরোনামে ২০০৮ সালে প্রকাশিত হয় । হাম্মাদ বেশ কিছু সাহিত্য ও শৈল্পিক পুরস্কার পেয়েছিলেন, যার মধ্যে সবচেয়ে সাম্প্রতিক ছিল ২০০৯ সালে আমেরিকান বুক অ্যাওয়ার্ড।
পল্লী উন্নয়ন
পল্লী উন্নয়ন বলতে সাধারণতঃ জীবন ও অর্থনৈতিক মান উন্নয়নের প্রক্রিয়াকে বুঝানো হয় যা পৃথক ও বিক্ষিপ্ত জনবহুল এলাকার সাথে পারস্পরিক সম্পর্কযুক্ত। প্রচলিত ধারায় পল্লী উন্নয়ন কৃষি ও বনের ন্যায় প্রাকৃতিক সম্পদকে ঘিরে কেন্দ্রীভূত হয়েছে। কিন্তু বৈশ্বিক উৎপাদন ব্যবস্থা ও শহরাঞ্চলের উত্তরোত্তর পরিবর্তনের ফলে গ্রাম্য এলাকার বৈশিষ্ট্যাবলী দ্রুত পরিবর্তিত হচ্ছে। সম্পদের বিচ্ছুরণ ও অর্থনীতির মূল চালিকাশক্তি হিসেবে কৃষিজ সম্পদের পরিবর্তে পর্যটন, উৎপাদক এবং বিনোদন ব্যবস্থা স্থলাভিষিক্ত হয়েছে। গ্রামীণ জনগোষ্ঠীর উন্নয়নের ধারায় সম্পৃক্ততার ফলে উন্নয়নের লক্ষ্যস্থলকে বৃহৎ দৃষ্টিতে প্রসারণ ঘটানোয় কৃষি অথবা প্রাকৃতিক সম্পদভিত্তিক ব্যবসার পরিবেশ সৃষ্টি হয়েছে। শিক্ষা, উদ্যোক্তা, বাহ্যিক অবকাঠামো ও সামাজিক অবকাঠামো গ্রাম্য এলাকায় গুরুত্বপূর্ণ ভূমিকা পালন করছে। এছাড়াও পল্লী উন্নয়নের অন্যতম বৈশিষ্ট্য হিসেবে রয়েছে স্থানীয়ভাবে উৎপাদিত অর্থনৈতিক উন্নয়ন পরিকল্পনা। বিপরীতক্রমে শহুরে এলাকার সাথে অনেক বিষয়ে মিল থাকলেও গ্রাম্য এলাকার সাথে একে-অপরের পার্থক্য বিশাল ও ব্যাপক। এ প্রেক্ষিতে পল্লী উন্নয়নের বিভিন্ন কৌশল ও রূপরেখা বিশ্বব্যাপী প্রচলিত রয়েছে।
উন্নয়ন কৌশল
পল্লী এলাকার সামাজিক ও অর্থনৈতিক উন্নয়নের ওপর নির্ভর করে পল্লী উন্নয়ন কৌশল গ্রহণ করা হয়ে থাকে। সচরাচর পল্লী উন্নয়ন পরিকল্পনা স্থানীয় অথবা আঞ্চলিক কর্তৃপক্ষ, আঞ্চলিক উন্নয়ন সংস্থা, বেসরকারী সংস্থা, সরকার ব্যবস্থা অথবা আন্তর্জাতিক উন্নয়ন সংগঠনের মাধ্যমে শীর্ষ থেকে নিম্ন পর্যায় পর্যন্ত প্রয়োগ করা হয়। তারপরও স্থানীয় জনসাধারণ উন্নয়নের ধারায় সম্পৃক্ততার লক্ষ্যে নিজস্ব পরিকল্পনাও গ্রহণ করতে পারে। তবে এ সংজ্ঞাটি উন্নয়নশীল দেশের জন্য প্রযোজ্য না-ও হতে পারে। তবুও অনেক উন্নয়নশীল দেশসমূহ পল্লী উন্নয়ন পরিকল্পনা গ্রহণে বেশ সক্রিয়। গ্রামীণ সরকার নীতিতে পল্লী উন্নয়নের প্রধান উৎস হচ্ছে অনুন্নত গ্রামগুলোকে উন্নয়নের ধারায় সম্পৃক্ত করা।
পল্লী উন্নয়নের উদ্দেশ্যাবলী হিসেবে গ্রামীণ জীবনধারার সাথে গ্রামীণ জনগোষ্ঠীর উন্নয়নকে সম্পৃক্ত করার পথ খোঁজা ও গ্রামীণ এলাকায় অবস্থান করে মৌলিক চাহিদাগুলো পূরণ করা। বহিরাগত কোন ব্যক্ত খুব সহজেই এলাকার অবস্থা, সংস্কৃতি, ভাষা ও অন্যান্য অতি প্রচলতি বিষয়বস্তুর সাথে নিজের অবস্থান মেলে ধরতে পারেন না। কিন্তু সাধারণ মানুষেরা গ্রামীণ অবকাঠামো উন্নয়নে তাদের উপযোগী কৌশল গ্রহণে খুব সহজেই সম্পৃক্ত হতে পারে। নেপাল, ভারত, বাংলাদেশের ন্যায় উন্নয়নশীল দেশসমূহে গৃহীত সমন্বিত উন্নয়ন কৌশল নিবিড়ভাবে পর্যবেক্ষিত হয়েছে। এ প্রেক্ষিতে অনেক কলা-কৌশল ও চিন্তাধারা পল্লী উন্নয়নে ব্যবহৃত হয়েছে।
এস্কেপ রুম (চলচ্চিত্র)
এস্কেপ রুম হল ২০১৯ সালের একটি মানসিক ভুতুরে চলচ্চিত্র যা ব্রাজি এফ. শ্যাট ও মারিয়া মেলনিক কর্তৃক রচিত এবং অ্যাডাম রবিটেল কর্তৃক পরিচালিত। চলচ্চিত্র তারকা, টেইলর রাসেল, লোগান মিলা, ডেবোরাহ আন উল, টাইলার ল্যাবিন, জয় এলিস এবং নিক দোদানি এবং এক দল অনুসারী লোক যাদেরকে এস্কেপ রুম নেভিগেট করতে পাঠানো হয় আর সেটাই প্রতীয়মান করতে চায়, সঠিক সময়ের মধ্যে পরাজিত করতে পারে বা নাই পারে তারা ভাগ্যের হাতে বন্দী।
চলচ্চিত্রটি তৈরি শুরু হয়েছিল ২০১৭ সালের আগস্ট মাসে, তারপর দ্য মেইজ শিরোনামে কাস্টিং প্রক্রিয়া শুরু হয়। চলচ্চিত্রটির চিত্রায়ন শুরু হয় ২০১৭ সালের জানুয়ারীর শেষের দিকে এবং চলে ২০১৮ এর জানুয়ারী পর্যন্ত।
এস্কেপ রুম সনি পিকচার্স এন্টারটেইনমেন্ট-এর মাধ্যমে ২০১৯ সালের ৪ জানুয়ারী যুক্তরাজ্যে মুক্তি পায় এবং ব্যবসা সফল চলচ্চিত্র হিসাবে বিশ্বব্যাপী ১৫৪ মিলিয়ন ডলারেরও বেশি উপার্জন করে। সমালোচকদের কাছ থেকে মিশ্র প্রতিক্রিয়া পায়, কেউ কেউ চলচ্চিত্রের আবয়ব ও চলচ্চিত্রশিল্পীদের উচ্চসিত প্রশংসা করেছেন এবং কেউ কেউ একই ধাচের চলচ্চিত্র বলে সমালোচনা করে যার কারণে চলচ্চিত্রটি তার প্রতিজ্ঞার পুরো কৃতিত্ব তুলতে ব্যর্থ হয় কিয়দংশে। ২০২০ সালের ১৭ সেপ্টেম্বর এর আরো একটি ধারাবাহিক মুক্তির পরিকল্পনা করা হয়েছে।
খন্দকার আবু তাহের
খন্দকার আবু তাহের বাংলাদেশ জাতীয়তাবাদী দল এর রাজনীতিবিদ ও টাঙ্গাইল-৬ এর প্রাক্তন সংসদ সদস্য।
এস্কেপ রুম (চলচ্চিত্র)
কাহিনী
শিকাগো, ইলিনয়স, পদার্থ বিজ্ঞান বিভাগের ছাত্র জোয়, স্টকবয় বেন, ডেট্রেডার জেসন, ওয়ার ভেটেরান আমান্দা, ট্রাকার মাইক এবং এস্কেপ রুমের অতি উৎসাহী ড্যানি দ্যা মাইনস এস্কেপ রুম ফ্যাসিলিটি খেলার আমন্ত্রণ পায় যাতে ১০,০০০ ডলার জেতার সুযোগ রয়েছে।
খন্দকার আবু তাহের
কর্মজীবন
তিনি টাঙ্গাইল-৬ হতে বাংলাদেশ জাতীয়তাবাদী দলের মনোনায়ন নিয়ে ১৯৯১ ও ১৯৯৬ সালে নির্বাচিত হন।
এস্কেপ রুম (চলচ্চিত্র)
কাহিনী
যখন সবাই আসে এবং ফ্যাসিলিটি'স অপেক্ষা কক্ষে জড়ো হয়, পরে সবাই বুঝতে পারে তারা কক্ষটিতে বন্দী হয়ে গেছে আর এভাবেই খেলার সূত্রপাত হয়। সবাই বেরিয়ে যাওয়ার জন্য সূত্র খুজতে থাকে, জোয় অজানাভাবেই গরম ফাঁদ সক্রিয় করে ফেলে; তাপ তীব্রতর হতে শুরু করে। জোয় পানীয় কোস্টারসকে ঠেলে কোনরকম বাতাস চলাচলের পথ সক্রিয় করে। প্রত্যেক খেলোয়াড় তাদের পথে চলছে, আমান্দা'র স্মৃতিতে এখন ভাসছে কীভাবে আইইডি'র আক্রমনের পর ছত্রভঙ্গ হয়েছিল। কক্ষটিকে আগুনের তীব্র উত্তাপে গ্রাস করার পূর্ব মূহুর্তে সবাই বেরিয়ে যেতে সক্ষম হয়।
তারা তাদেরকে একটি শৈত্য কেবিনে দেখতে পায়, যার দরজাটি বন্ধ ছিল সাতটি অক্ষরের সংমিশ্রণে এবং সুত্রে উল্লেখ "আপনি ইতিহাসের নিচে যাবেন"। ঘরের সূত্র বেন কে অতীতের স্মৃতিচারণে নিয়ে যায়, যাতে সে বন্ধুদের সাথে মাদকাসক্ত হয়ে গাড়ী চালায় এবং "রুডলফ দ্যা রেড নোজড রিইনডিন" গাইতে থাকে তার গাড়ীটি বিপর্যস্ত হওয়ার পূর্ব পর্যন্ত। সে রুডলফ পরামর্শ করে এবং তাতে দরজাটি খোলে যায় এবং তারা হিমায়িত হৃদের অনুরূপ একটি কক্ষে চলে যায়। তারা দেখতে পায় বেরিয়ে যাওয়ার রাস্তাটি তালাবদ্ধ এবং একটি মাত্র লাল কোট। মাছ ধরার কঞ্চি ও চুম্বর ব্যবহার করে একটি বরফের ব্লকে প্রবেশ করানো চাবিটি পুনরুদ্ধার করে দরজা খুলতে হবে। ড্যানি চেষ্টা করতে গিয়ে বরফের মধ্যে পড়ে ডুবে গেছে, বাকীরা তাদের শরীরের তাপমাত্রার সাহায্য বরফটিকে গলানোর সজোর চেষ্টা করছে চাবিটি মুক্ত করতে। জেসন-এর লালকোট পড়া কোন একজনের পাশে হিমায়িত হয়ে জমে যাওয়ার স্মৃতিচারন করতেই বরফের পাথরটি ফেটে যায়, চাবিটি নেওয়ার সাথে সাথে আবার বন্ধ হয়ে যায়। বেরিয়ে যাওয়ার রাস্তাটি তারা খুলে নেয়।
পাঁচজন খেলোয়াড় একটি উল্টো-নীচ বিলিয়ার্ড বারে প্রবেশ করে এবং "ডাউনটাউন" গানটি পুনরাবৃত্তিতে চলতে থাকে। মিউজিক্যাল চেয়ার খেলার মত করে যখনই গানটি বন্ধ হয় তখনি তলদেশের একটি অংশ দুরে চলে যায় এবং দীর্ঘ একটি লিফট শাফট প্রকাশ পায়। তারা একটি বন্ধ সুরক্ষা বাক্স পায় এবং ৮ বলের অনুপস্থিতি শনাক্ত করতে সক্ষম হয়, বুঝতে পারে এটিই তাদের কক্ষের চাবি। জোয়'র একটি বিমান দুর্ঘটনার স্মৃতিচারণ আছে এবং সেটি থেকে সে বুঝতে পারে ধাঁধার সূত্রটি এর উল্টোদিকে। আমান্দা সুরক্ষা বাক্স থেকে ৮ বলটি উদ্ধার করে, কিন্তু দুর্ঘটনাবশতঃ এটি পরে যায়। আমান্দা নিজেকে মৃত্যুর মুখে ঠেলে দিয়ে বলটি রক্ষা করে এবং জেসনের দিকে ছুড়ে দেয়।
অবশিষ্ট চার খেলোয়াড় একটি হাসপাতালের ওয়ার্ডে প্রবেশ করে যেখানে ছয়টি বিছানা এবং তারা বুঝতে পারে বেচে থাকার কথা। জোয় একটি বিমান দুর্ঘটনায় বেঁচে যান; জেসন তার কক্ষমেটের সাথে একটি নৌকা দুর্ঘটনায়; বেন, একটি গাড়ী ক্র্যাশে; মাইক একটি খনির গুহা থেকে, ড্যানি বিষাক্ত কার্বন-মনোঅক্সাইডের বিষাক্ততা; এবং আমান্দা একটি আইইডি বিস্ফোরণ। তারা বুঝতে পারে, সমস্ত খেলাটাই সাজানো হয়েছে তাদের জীবনে ঘটে যাওয়া সত্য ঘটনার উপর। পরে তারা অনুমান করল ইকেজি মেশিনই তাদের পরবর্তী কক্ষের দরজা খুলে দেবে। জেসন অসাবধানতাবশত ডিফিব্রিলেটর দিয়ে দরজাটি খুলতে গিয়ে মাইককে খুন করে ফেলে। পুরো কক্ষটি গ্যাসে ভরা ছিল, জেসন নিজেকে ইকেজি মেশিন পর্যন্ত নিজেকে নিয়ে যায় যাথে গ্যাসের কারণে তার হৃৎস্পন্দন কম হয় এবং একটি সরুপথ খুলে দেয়। জেসন এবং বেন বেঁচে যায়, কিন্তু জোয় চালিয়ে যেতে অসম্মতি জানা এবং ধ্বসে পড়ে।
অপটিক্যাল বিভ্রম এবং স্ট্রব লাইটে আচ্ছাদিত একটি কক্ষে প্রবেশ করে তারা। বেন জেসনকে তার অপর সাথীদের প্রতি স্বার্থপরতার ধিক্কার দেয়, জেসনও বুঝতে পারে সে তার কক্ষমেটকে নৌকা দুর্ঘটনার সময় বেঁচে থাকার লড়াইয়ে খুন করেছিল শুধু মাত্র তার কোটটির জন্য। তারা মেঝেতে একটি হ্যাচ খুজে পায় এবং খোলে, ইতিমধ্যে ড্রাগের কারণে হ্যালুসিনোজেনে আক্রান্ত হয় পড়ে এবং স্ট্রাগলিং করতে থাকে কক্ষ ঘুর্ণন প্রভাবের সাথে। বেন উহার এন্ট্রিডোট খুঁজে পান, এবং এর জন্য সংগ্রাম করতে গিয়ে তার পা ভেঙ্গে যায় ও জেসনকে খুন করে ফেলে। বেন নিজেই নিজেকে ইনজেকশন দেয় এবং হ্যাচের মধ্য দিয়ে একটি বিশাল গবেষণা কক্ষে গিয়ে পৌছে। দেয়ালগুলি বন্ধ হতে শুরু করে, চূর্ণবিচুর্ণ হওয়ার ঠিক পূর্ব মুহুর্তে তিনি ধাঁধার সমাধান করে ফেলেন।
এরপর বেন গেম মাস্টারের সাথে দেখা করল, যিনি পরিকল্পিত ধাঁধা তৈরির মাধ্যমে গেমটি নিয়ন্ত্রণ করেছেন। তিনি প্রতিযোগিতার প্রকৃত প্রকৃতি ব্যাখ্যা করেন- খেলোয়াড়েরা আসে: কলেজ অ্যাথলেটস, সভ্য, একাকী বেঁচে থাকা, সেলিব্রিটি ইত্যাদি- যারা বেঁচে থাকার জন্য প্রতারণা করে, তাদেরকে একত্রিত করে সম্মিলিত অভিজ্ঞতায় যে বেচে যায় তার উপর দর্শকরা জোয়া লাগায়। অতঃপর গেম মাস্টার বেনকে হত্যার চেষ্টা করে, কিন্তু তখনি জোয় সেখানে চলে আসে এবং দুজনে মিলে গেম মাস্টারকে হত্যা করে এবং পালিয়ে যায়। যখন সুস্থ হয়ে আসেন তখন জোয় সহ পুলিশকে বুঝাতে চেষ্টা করে, কিন্তু ততক্ষণে সকল প্রমাণাদি অদৃশ্য হয়ে যায়।
ছয়মাস পরে, জোয়, বেনকে দেখায় যে, অন্যান্য খেলোয়াড়দের মৃত্যু প্রতিদিন বিভিন্ন দুর্ঘটনার আয়োজন করে দেখানো হচ্ছে। বেনও রাজী হয়ে যায় জোয় এর সাথে মাইনস কোম্পানীকে থামাতে একই ফ্লাইটে নিউইয়র্ক যাবার জন্য। কিন্তু ততক্ষণে, মাইনস ও রহস্যময় ধাঁধা তৈরীকারীরা আরেকটি মারাত্মক মরণাত্মক নতুন খেলা তৈরীর জন্য তাদের ফ্লাইট প্রস্তুত করে রেখেছে।
নির্মাণ
৯ আগস্ট, ২০১৭ তারিখে ঘোষণা করা হয়েছিল যে, চলচ্চিত্রটি 'দ্যা মেজ ' নামে এর কাস্টিং শুরু করেছে। ২০১৭ সালের শেষের দিকে দক্ষিণ আফ্রিকায় এর চিত্রায়ন শুরু করা হয়েছিল। ২০১৮ সালের জানুয়ারিতে পরিচালক রবিটেল সাইফাই কে বলেন চলচ্চিত্রটি নির্মাণকাজ গুটিয়ে আনা হয়েছে এবং তখন চলচ্চিত্রটি ২০১৮ এর সেপ্টেম্বরে মুক্তি পাবার কথা ছিল।
ব্রায়ান টেইলর এবং জন কেরি ছবির জন্য স্কোর রচনা করেন। সনি মিউজিক এন্টারটেইনমেন্ট সাউন্ডট্র্যাকটি প্রকাশ করে এবং পূর্ণ স্কোর অন্তর্ভূক্তিসহ ম্যাডসনিক দ্বারা নয়েজ মুক্ত একটি এস্কেপ রুম থিম রিমিক্স প্রকাশ করে।
মুক্তি
২০১৮ সালের মে মাসে ঘোষণা করা হয় যে চলচ্চিত্রটি এস্কেপ রুম নামে পুনঃনামকরণ করা হয়েছে এবং এটি ৩০ নভেম্বর ২০১৮-এ মুক্তি হবে। একমাস পরে, চলচ্চিত্রটি ১ ফেব্রুয়ারি ২০১৯ এ মুক্তির ঘোষণা দেয় এবং পরে ৪ জানুয়ারী ২০১৯ এর জন্য পুনঃনির্ধারণ করা হয়েছিল।
পোল্যান্ডে, ইউনাইটেড ইন্টারন্যাশনাল পিকচারর্স ঘোষণা করেছে যে, কসযালিন এ অবরুদ্ধ কক্ষের আগুনে সম্প্রতি মারা যাওয়া পাঁচজন কিশোরীর প্রতি সম্মান প্রদর্শনের জন্য চলচ্চিত্রটি মুক্তি পেতে কিছুটা বিলম্ব হবে।
বক্স অফিস
যুক্তরাষ্ট্রে এবং কানাডায়, প্রথম সপ্তাহান্তে ২৭১৭টি থিয়েটার থেকে চলচ্চিত্রটির আয়ের লক্ষ্যমাত্রা ছিল ১০-১৪ মিলিয়ন মার্কিন ডলার। বৃহস্পতিবারের রাতের প্রাকদর্শন থেকে আসা ২.৩ মিলিয়ন মার্কিন ডলার সহ, এটি প্রথম দিনেই তুলে নেয় ৭.৭ মিলিয়ন মার্কিন ডলার। সপ্তাহান্তে ১৮.২ মিলিয়ন মার্কিন ডলার নিয়ে দ্বিতীয় সপ্তাহ শুরু করে অ্যাকুয়াম্যানকে পিছনে ফেলে দেয়। দ্বিতীয় সপ্তাহে ৫১% নিচে নেমে যায় এবং ৮.৯ মিলিয়ন মার্কিন ডলার নিয়ে ৫ম স্থানে থেকে দ্বিতীয় সপ্তাহ শেষ করে।
সমালোচনামূলক প্রতিক্রিয়া
পর্যালোচনাকারী গোষ্ঠী রটেন টমাটোস-এ চলচ্চিত্রটি ১৩৯টি পর্যালোচনার উপর ভিত্তি করে ৪৮% অনুমোদন রেটিং পায় এবং ৫.১ / ১০ এর গড় রেটিং অনুমোদন করে। ওয়েবসাইটটির সমালোচনামূলক পর্যালোচনা এরকম "এস্কেপ রুম তার ক্ষেত্রের বেশিরভাগ সম্ভাব্য সম্ভাবনা উন্মুক্ত করতে ব্যর্থ হয়েছে, তবে যা করেছে তাই একজন দ্বিধাগ্রস্থ দর্শককে তীব্র রোমাঞ্চকর রোমাঞ্চের জগতে নিয়ে যেতে যথেষ্ট। মেটাক্রাইটিকে চলচ্চিত্রটির ২৪টি পর্যালোচনার উপর ভিত্তি করে ১০০ তে ৪৮ স্কোর অর্জন করে, যা মিশ্র বা গড় পর্যালোচনা নির্দেশ করে। সিনেমাস্কোর দ্বারা জরিপ করা দর্শকরা এটিকে এ+ থেকে এফ স্কেলে বি গড় গ্রেড দিয়েছে।
পানাম সেতু
পানাম সেতু একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত। আদিতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু।
অবস্থান
পানাম সেতুটি সোনারগাঁ উপজেলাধীন হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত।  সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।
ইতিহাস ও বিবরণ
পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।
মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়। মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল ।  ব্যপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়।  পানামও এর ব্যতিক্রম নয়।  সম্ভবত পানাম সেতু সেই সময়কালের নির্মাণ।
সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে। এগুলো হচ্ছে- পানাম সেতু, দালালপুর সেতু ও পানাম নগর সেতু।  সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন।  তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট।  সেতুটির খাঁড়া ইটের গাথুনি বৃত্তাকারে সন্নিবেশিত।  সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত।  যার ফলে সেতুটির নিচ দিয়ে জলযান চলাচল করতে পারত । সেতুটি এখনো ব্যবহৃত হচ্ছে।
বাজার
thumb|right|285px|বাংলাদেশের একটি বাজার বাজার এমনি একটি লেনদেন পদ্ধতি, সংস্থা, সামাজিক সম্পর্ক অথবা পরিকাঠামো যেখানে মানুষ বস্তু বা অন্য কর্ম-দক্ষতা বিনিময় করে সামগ্রিক অর্থনীতিতে অংশগ্রহণ করে। এটি ক্রেতা এবং বিক্রেতার মধ্যে সরাসরি সংযোগ স্থাপনকারী একটি কর্ম ব্যবস্থা। প্রতিযোগিতা যেকোনো বাজারের একটি অপরিহার্য অংশ। বাজার সৃষ্টি করতে হলে ন্যুনতম তিন পক্ষের প্রয়োজন, যাতে করে কমপক্ষে যেকোনো একদিকে প্রতিযোগিতা বিদ্যমান থাকে। বিভিন্ন প্রকারের বাজার আয়তন, পরিধি, ভৌগোলিক অবস্থান, পরিচালনকারী সম্প্রদায়, বস্তু বা কর্ম দক্ষতার ভিত্তিতে বিভক্ত করা যায়। যেমনঃ গ্রাম গঞ্জের সাপ্তাহিক কৃষি পণ্যের হাট, বিপনী বিতান, বৃহৎ বিপণন কেন্দ্র, আন্তর্জাতিক মুদ্রা ও পণ্য বাজার, শেয়ার বাজার ইত্যাদি।
সাধারণ অর্থনীতির সংজ্ঞা অনুযায়ী, বাজার এমনি একটি আর্থ-কাঠামো যা একাধিক ক্রেতা ও বিক্রেতার মধ্যে যেকোনো প্রকারের পণ্য, কর্ম-দক্ষতা এবং তথ্য বিনিময়ে সাহায্য করে। অর্থের বিনিময়ে যে আদান প্রদান হয়ে থাকে তাকে নগদ লেনদেন বলা হয়। যেকোনো পণ্য বাজারে অংশগ্রহণকারী সকল ক্রেতা-বিক্রেতা সম্মিলিতভাবে সেই পণ্যের মূল্য নির্ধারণ করে থাকে। অর্থনীতিতে 'চাহিদা ও যোগানের' উপর ভিত্তি করে মূল্য নির্ধারণের বেশ কয়েকটি তত্ত্ব রয়েছে।
প্রকার সমূহ
250px|thumbnail|[[সিঙ্গাপুর|সিঙ্গাপুরের একটি বাজার]] সাধারনতঃ বাজার বলতে আমরা যা বুঝি - যেমন বিভিন্ন পণ্য দোকানের সমাহার - সেইসব বাজার পরিচালিত হয় আরো কয়েক প্রকারের বাজার ও পরিকাঠামোগত ব্যবস্থাপনার দ্বারা। ব্যবসায়িক আদান-প্রদানের ধরনের ভিত্তিতে বাজারকে কয়েকভাগে বিভক্ত করা যায়।
আয়তন বা পরিধির ভিত্তিতে বাজার সময়ের ভিত্তিতে বাজার প্রতিযোগীতার ভিত্তিতে বজার
আর্থিক বাজার আর্থিক বাজার তরল সম্পত্তির বিনিময় করে।
ফুলেকো
ফুলেকো বিশ্বব্যাপী তার প্রচার শুরু করেছে, এটি আন্তর্জাতিক পর্যটন মেলা ও সকল মহাদেশে বিভিন্ন ক্রীড়ামূলক, সাংস্কৃতিকমূলক ও বিনোদনমূলক কর্মকান্ডে অংশ নেয়ার মাধ্যমে ব্রাজিলের প্রতিনিধিত্ব করেছে। এটি ইতোমধ্যেই কোকাকোলা আয়োজিত ফিফা বিশ্বকাপ ট্রফির সফরে অংশ নিয়েছে। বিশ্বকাপ আয়োজন করা ব্রাজিলের সকল শহরেও এটি তার কার্যক্রম চালিয়েছে।
কাজী মিসবাহুন নাহার
ডাঃ কাজী মিসবাহুন নাহার হলেন বাংলাদেশের একজন চিকিৎসক ও অভিনেত্রী। নাট্যাঙ্গনে, বিশেষতঃ বাংলাদেশের মঞ্চনাটকের জগতে তিনি কাজী তামান্না নামেই অধিক পরিচিতি। মুক্তিযুদ্ধে অনন্য সাধারণ অবদানের জন্য ২০১৯ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম ও পরিচিতি
প্রখ্যাত সাংবাদিক কাজী মোহাম্মদ ইদ্রিস তার পিতা এবং সমাজকর্মী কাজী আজিজা ইদ্রিস তার মাতা।
কর্মজীবন
চিকিৎসক সেবার সাথে জড়িত কাজী তামান্না বাংলাদেশের স্বাধীনতা যুদ্ধের সময় সেবা-সুশুশ্রা করেছেন মুক্তিযোদ্ধাদের।
নাট্যদল থিয়েটারের সাথে জড়িত তামান্না ‘৬৯-এর গণআন্দোলনের সময় বাংলা একাডমি প্রাঙ্গণে প্রথমবারের মতো মঞ্চায়িত রবীন্দ্রনাথ ঠাকুরের ‘রক্তকরবী’ নাটকের ‘নন্দিনী’ চরিত্রে অভিনয় করেন।
পুরস্কার ও সম্মাননা
বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৯ সালে দেশের “সর্বোচ্চ বেসামরিক পুরস্কার”  হিসাবে পরিচিত “স্বাধীনতা পুরস্কার” প্রদান করা হয় তাকে।
প্রবচন
প্রবচন হল (সংস্কৃত: प्रवचन), কোনও উপদেশাবলী বা শাস্ত্রবাক্য প্রকাশের জন্য, বা জৈন ধর্ম এবং হিন্দুধর্ম রীতিতে কোনও ধর্মগ্রন্থ বা পাঠ আবৃত্তি করার জন্য একটি সংস্কৃত পদ। ভারতীয় ঐতিহ্য অনুসারে, এটি বিশেষত বোঝানো হয়, প্রবচনকার (ভিক্ষু, পণ্ডিত বা সাধু) মানুষ, গৃহকর্তা বা সাধারণ মানুষের সমাবেশের সামনে, তাঁদের শিক্ষা বা আধ্যাত্মিক ধারণাগুলির ব্যাখ্যা উপস্থাপন করেন। প্রবচন একটি প্রাচীন ঐতিহ্য, যার প্রাচীনতম উল্লেখ বৈদিক গ্রন্থগুলিতে পাওয়া যায় তবে হিন্দু এবং জৈনদের প্রাক বৈদিক শাস্ত্র এবং সূত্র গ্রন্থেও এটির উল্লেখ পাওয়া যায়।
হিন্দুধর্ম
রঙ্গস্বামীর মতে, প্রবচন যেমন শাস্ত্রের পাঠদান বা আবৃত্তিকে বোঝাচ্ছে, তেমনই এটিকে কোনও পাঠ্যের স্ব-আবৃত্তি হিসেবেও উল্লেখ করা যেতে পারে। সমসাময়িক সময়ে ঐতিহ্যটি জনপ্রিয় রয়েছে, তবে অঞ্চলভেদে এর বানান আলাদা হয়। উদাহরণস্বরূপ, কেরলে, প্রবচন কে লেখা বা বলা হয় পাঠকম, এবং সাধারণত আধ্যাত্মিক এবং নৈতিকতায় ভরা লোকসাহিত্যের আবৃত্তি যেমন পুরাণ প্রবচনকে বোঝায়, এটি রাঘবনের মত।
নূর মুহাম্মদ খান
নূর মুহাম্মদ খান বাংলাদেশ জাতীয়তাবাদী দল এর রাজনীতিবিদ ও টাঙ্গাইল-৬ প্রাক্তন সংসদ সদস্য। তিনি মওলানা ভাসানীর অনুগামী ছিলেন। ছাত্রজীবনে তিনি বাংলাদেশ ছাত্র ইউনিয়ন করেছেন। পরে বাংলাদেশ ন্যাশনাল আওয়ামী পার্টি-এর রাজনীতি করেছেন। ১৯৭৯-এ বাংলাদেশ ন্যাশনাল আওয়ামী পার্টি অবলুপ্ত করা হলে তিনি বাংলাদেশ জাতীয়তাবাদী দলে যোগদান করেন।
রাজনৈতিক জীবন
ছাত্রজীবনে তিনি চীনপন্থী বাংলাদেশ ছাত্র ইউনিয়ন করেছেন। পরে বাংলাদেশ ন্যাশনাল আওয়ামী পার্টি-এর রাজনীতি করেছেন। তিনি মওলানা ভাসানীর অনুগামী ছিলেন। ১৯৭৯-এ বাংলাদেশ ন্যাশনাল আওয়ামী পার্টি অবলুপ্ত করা হলে তিনি বাংলাদেশ জাতীয়তাবাদী দলে যোগদান করেন।
নূর মুহাম্মদ খান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে টাঙ্গাইল-৬ আসন থেকে সংসদ সদস্য নির্বাচিত হন। তিনি জিয়াউর রহমানের মন্ত্রিসভায় এলজিইডি প্রতিমন্ত্রী ও আবদুস সাত্তারের মন্ত্রিসভায় তথ্য ও বেতার প্রতিমন্ত্রী হিসেবে দায়িত্ব পালন করেন।
তিনি জাতীয় পার্টিতে যোগদিয়ে ৭ মে ১৯৮৬ সালের তৃতীয় ও ৩ মার্চ ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী টাঙ্গাইল-৬ আসন থেকে সংসদ সদস্য নির্বাচিত হন। এরশাদের মন্ত্রিসভায় তিনি যুব ও ক্রীড়া প্রতিমন্ত্রী ছিলেন।
বনমানখি বাজার
বনমানখি বাজার (Banmankhi Bazar) ভারতের বিহার রাজ্যের পুরনিয়া জেলার একটি শহর এবং তালিকাভুক্ত এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বনমানখি বাজার শহরের জনসংখ্যা হল ২৫,১৮৩ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫২%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে বনমানখি বাজার এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
কাটখাল ইউনিয়ন
কাটখাল ইউনিয়ন বাংলদেশের ঢাকা বিভাগের কিশোরগঞ্জ জেলার মিটামইন উপজেলার একটি ইউনিয়ন।
অবস্থান ও সীমানা
কিশোরগঞ্জ জেলার মিঠামইন থানায় কাটখাল ইউনিয়নের অবস্থান। কাটখাল ইউনিয়নের বর্তমান আয়তন ১৬ বর্গকিলোমিটার
আয়তন ও জনসংখ্যা
কাটখাল ইউনিয়ন এর মোট আয়তন প্রায় ১৬ বর্গ কিলোমিটার। জনসংখ্যা প্রায় ১৭০৫০ জন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
মোঘল সম্রাট জাহাঙ্গীরের বদন্যতায় এই আখড়া প্রতিষ্ঠিত হয়েছিল বিধায় এটি দিল্লির আখড়া নামে পরিচতি। অবস্হান কিশোরগঞ্জ জেলার মিঠামইন নামক উপজেলার কাটখাল নামক গ্রামে। সাধক নারায়ন গোস্বামী এই আখড়া প্রতিষ্ঠা করেন। আখড়ার সেবায়েত বৈষ্ণবদের মতে দিল্লি আখড়ার বর্তমান বয়স প্রায় সাড়ে ৪০০ বছর। আখড়ার ৩৭২ একর জমির চারপাশে বিশাল এলাকাজুড়ে রয়েছে প্রায় তিন হাজার হিজল গাছ। এই হিজল গাছ নিয়ে রয়েছে চমকপ্রদ কাহিনী। এইগুলো নাকি ছিল এক একটি দানব। নারায়ন গোস্বামী দানবগুলোকে হিজল গাছে রূপান্তর করেন।
সম্রাট জাহাঙ্গীর ১২১২ সালে আখড়ার নামে একটি তামার পাত্রে আখড়ার জমি লিখে দেন। কিন্তু ১৩৭০ সালে ডাকাতরা এই পাত্রটি নিয়ে যায় বলে আখড়ার সেবায়তরা জানান। দিল্লির আখড়ায় প্রতি বছর ৮ চৈত্র দুই দিনের মেলা বসে। শুকনো মৌসুমে পায়ে, হেঁটে আখড়ায় আসতে হয়। বর্ষাকালে নৌকার কারণে যাতায়াত খুব সহজ।  দিল্লির আখড়া নামের মধ্যেই ঐতিহাসিক ছাপ। স্থানটি ভারতের দিল্লির কোন অংশ নয়, কিশোরগঞ্জের হাওর অধ্যুষিত মিঠামইন উপজেলার শেষ প্রান্তে এর অবস্থান। দিল্লির সম্রাট জাহাঙ্গীরের স্মৃতিবিজড়িত এই দিল্লির আখড়াকে কেন্দ্র করে রয়েছে বিশাল খোলা জায়গা। আখড়ার চারদিকে এই বিশাল জায়গায় রয়েছে প্রায় তিন হাজার হিজল গাছ। প্রাচীন এই আখড়া আর হিজল গাছগুলো হাওরের এক অপরূপ সৌন্দর্যের লীলাভূমি- যা সকলকেই হাতছানি দিয়ে ডাকে। দিল্লির আখড়ার প্রতিষ্ঠাকাল সম্পর্কে জানা যায়, দিল্লির সম্রাট জাহাঙ্গীরের সময়ে সাধক নারায়ন গোস্বামী এই আখড়া প্রতিষ্ঠা করেন। আখড়ার সেবায়েত বৈষ্ণবদের মতে দিল্লি আখড়ার বর্তমান বয়স প্রায় সাড়ে ৪০০ বছর।
জনপ্রতিনিধি
বর্তমান চেয়ারম্যান-
খাজু মিয়া
কর্মজীবন
তিনি বাংলাদেশ জাতীয়তাবাদী দল হতে টাঙ্গাইল-৭ আসনে ১৯৭৯ সালে নির্বাচিত হন।
ইয়েভগেনি প্রিগোজিন
ইয়েভগেনি ভিকতোরোভিচ প্রিগোজিন (Евге́ний Ви́кторович Приго́жин  ;  ; জন্ম ১ জুন ১৯৬১) একজন রুশ অলিগার্চ এবং ভাড়াটে প্রধান, এবং ২০২৩ সালের জুনে একটি কথিত অভ্যুত্থান শুরু করার আগ পর্যন্ত তিনি রুশ রাষ্ট্রপতি ভ্লাদিমির পুতিনের ঘনিষ্ঠ আস্থাভাজন ছিলেন প্রিগোজিনকে কখনও কখনও "পুতিনের শেফ" বলা হয়, কারণ তিনি রেস্তোঁরা এবং ক্যাটারিং সংস্থাগুলির মালিক যেগুলি ক্রেমলিনে পরিষেবা প্রদান করে। একসময় সোভিয়েত ইউনিয়নে দোষী সাব্যস্ত, প্রিগোজিন এখন প্রভাবশালী কোম্পানির নেটওয়ার্ক নিয়ন্ত্রণ করে, যার মধ্যে রয়েছে রাশিয়ার রাষ্ট্র-সমর্থিত ভাড়াটে কোম্পানি ওয়াগনার গ্রুপ এবং তিনটি কোম্পানি যেগুলো ২০১৬ এবং ২০১৮ সালের মার্কিন নির্বাচনে হস্তক্ষেপের অভিযোগে অভিযুক্ত। বেলিংক্যাট, দ্য ইনসাইডার এবং ডের স্পিগেলের ২০২২ সালের তদন্ত অনুসারে, প্রিগোজিনের কার্যক্রম "রাশিয়ার প্রতিরক্ষা মন্ত্রণালয় এবং এর গোয়েন্দা শাখা, জিআরইউ এর সাথে শক্তভাবে একত্রিত হয়েছে"।
জীবনের প্রথমার্ধ
প্রিগোজিন সোভিয়েত ইউনিয়নের বর্তমান সেন্ট পিটার্সবার্গে ১ জুন ১৯৬১ সালে জন্মগ্রহণ করেন এবং বেড়ে ওঠেন। ভায়োলেটা প্রিগোজিনা (Виолетта Пригожина ) তার বাবা ছোট থাকতেই মারা যান, এবং তাই তার মা তাকে এবং তার অসুস্থ দাদীকে স্থানীয় হাসপাতালে কাজ করে সংসার চালিয়েছেন। তার পিতা এবং সৎ পিতা ইহুদি বংশোদ্ভূত ছিলেন।
তার স্কুলের বছরগুলিতে, প্রিগোজিন একজন পেশাদার ক্রস-কান্ট্রি স্কিয়ার হতে চেয়েছিলেন। তিনি তার সৎ বাবা স্যামুয়েল জারকয়, যিনি খেলাধুলার একজন প্রশিক্ষক ছিলেন, দ্বারা প্রশিক্ষিত হয়েছিলেন এবং একটি মর্যাদাপূর্ণ অ্যাথলেটিক্স বোর্ডিং স্কুলে যোগদান করেছিলেন যেখান থেকে তিনি ১৯৭৭ সালে স্নাতক হন যাইহোক, খেলাধুলায় তার ক্যারিয়ার শেষ পর্যন্ত ব্যর্থ হয়েছিল।
১৯৭৯ সালের নভেম্বরে, ১৮ বছর বয়সী প্রিগোজিন চুরি করতে গিয়ে ধরা পড়ে এবং তাকে স্থগিত করা হয়। দুই বছর পর, ১৯৮১ সালে, তিনি আবার চুরি করতে গিয়ে ধরা পড়েন, এবং ডাকাতি, জালিয়াতি, এবং কিশোর-কিশোরীদের অপরাধে জড়িত করার জন্য বারো বছরের কারাদণ্ডে দণ্ডিত হন। তিনি এবং বেশ কয়েকজন সহযোগীকে বনেদি অ্যাপার্টমেন্টে ডাকাতির জন্য দোষী সাব্যস্ত করা হয়েছিল। ১৯৮৮ সালে তাকে ক্ষমা করা হয় এবং ১৯৯০ সালে মুক্তি দেওয়া হয় মোট নয় বছর তিনি বন্দী অবস্থায় কাটিয়েছেন।
কর্মজীবনের প্রথম দিকে
থাম্ব| 2010 সালে কনকর্ড ক্যাটারিং ফ্যাক্টরি ভ্রমণ। বাম থেকে ডানে: উত্তর-পশ্চিম ফেডারেল জেলায় রাষ্ট্রপতির দূত ইলিয়া ক্লেবানভ, প্রধান স্যানিটারি ইন্সপেক্টর গেনাডি ওনিশচেঙ্কো, লেনিনগ্রাদ অঞ্চলের গভর্নর ভ্যালেরি সার্ডিউকভ, প্রধানমন্ত্রী [[ভ্লাদিমির পুতিন, কনকর্ড কারখানার পরিচালক ইয়েভজেনি প্রিগোজিন]] ১৯৯০ সালে কারাগার থেকে মুক্তি পাওয়ার পর, প্রিগোজিন তার মা এবং সৎ বাবার সাথে লেনিনগ্রাদের আপ্রাকসিন ডভোর খোলা বাজারে হট ডগ বিক্রি শুরু করেন। নিউইয়র্ক টাইমসের একটি সাক্ষাত্কার অনুসারে, শীঘ্রই তাদের টাকা এতটাই বেড়ে যায় "রুবেলগুলি তার মা গণনা করে শেষ করতে পারে না দ্রুত স্তূপ হয়ে যাচ্ছিল।" সোভিয়েত ইউনিয়নের পতনের পর, প্রিগোজিন উদ্যোক্তা হয়ে উঠেন এবং অনেক নতুন ব্যবসায় প্রতিষ্ঠা করেন বা জড়িত হন।
১৯৯১ থেকে ১৯৯৭ পর্যন্ত, প্রিগোজিন মুদি দোকানের ব্যবসায় ব্যাপকভাবে জড়িত ছিলেন। তিনি কনট্রাস্টের ১৫% শেয়ারহোল্ডার এবং ম্যানেজার হয়েছিলেন, যা সেন্ট পিটার্সবার্গের প্রথম মুদি দোকানের চেইন এবং তার প্রাক্তন সহপাঠী বরিস স্পেকটার দ্বারা প্রতিষ্ঠিত হয়েছিল।
প্রায় একই সময়ে, প্রিগোজিন জুয়ার ব্যবসায় জড়িয়ে পড়েন। স্পেকটার এবং ইগর গোরবেনকো প্রিগোজিনকে স্পেকট্রাম সিজেএসসি (রাশিয়ান: ЗАО «Спектр») এর সিইও হিসেবে নিয়ে আসেন, যেটি সেন্ট পিটার্সবার্গে প্রথম ক্যাসিনো প্রতিষ্ঠা করেছিল। এই ত্রয়ী নির্মাণ, বিপণন গবেষণা, এবং বৈদেশিক বাণিজ্য সহ বিভিন্ন শিল্প জুড়ে ১৯৯০-এর দশক জুড়ে আরও অনেক ব্যবসা একসাথে শুরু করে। নোভায়া গেজেটা উল্লেখ করে যে যে এটি হতে পারে যখন প্রিগোজিন প্রথমবারের মতো ভ্লাদিমির পুতিনের সাথে দেখা করেছিলেন, কারণ পুতিন ১৯৯১ সাল থেকে ক্যাসিনো এবং জুয়া খেলার তত্ত্বাবধায়ক বোর্ডের চেয়ারম্যান ছিলেন
১৯৯৫ সালে, প্রিগোজিন রেস্টুরেন্ট ব্যবসায় প্রবেশ করেন। যখন তার অন্যান্য ব্যবসার আয় কমতে শুরু করে, তখন প্রিগোজিন কনট্রাস্টের একজন পরিচালক কিরিল জিমিনভকে তার সাথে একটি রেস্তোঁরা খুলতে রাজি করান। তারা প্রিগোজিনের প্রথম রেস্তোরাঁ খোলেন: ওল্ড কাস্টমস হাউস (Старая Таможня) সেন্ট পিটার্সবার্গে। ১৯৯৭ সালে, তারা দ্বিতীয় রেস্তোরাঁ, নিউ আইল্যান্ড প্রতিষ্ঠা করে, একটি ভাসমান রেস্তোরাঁ যা শহরের সবচেয়ে ফ্যাশনেবল ডাইনিং স্পটগুলির মধ্যে একটি হয়ে ওঠে। প্যারিসের সিনে ওয়াটারফ্রন্ট রেস্তোরাঁগুলি থেকে অনুপ্রাণিত হয়ে, প্রিগোজিন এবং জিমিনভ ভায়াটকা নদীতে একটি মরিচা ধরা নৌকা রং লাগিয়ে US$৪০০,০০০ খরচ করে রেস্তোরাঁটি তৈরি করেছিলেন৷ তিনি বলেছিলেন যে তার পৃষ্ঠপোষকরা "তাদের জীবনে নতুন কিছু দেখতে চেয়েছিলেন এবং ভদকার সাথে কাটলেট খেতে খেতে ক্লান্ত হয়ে পড়েছিলেন।" ২০০১ সালে, প্রিগোজিন ব্যক্তিগতভাবে ভ্লাদিমির পুতিন এবং ফরাসি প্রেসিডেন্ট জ্যাক শিরাককে খাবার পরিবেশন করেছিলেন যখন তারা নিউ আইল্যান্ডে খাবার খেতে এসেছিলেন। তিনি ২০০২ সালে মার্কিন প্রেসিডেন্ট জর্জ ডব্লিউ বুশকে আপ্যায়ন করেছিলেন। ২০০৩ সালে, পুতিন নিউ আইল্যান্ডে তার জন্মদিন উদযাপন করেছিলেন।
২০০০-এর দশকে, প্রিগোজিন ভ্লাদিমির পুতিনের সাথে ঘনিষ্ঠ হন। ২০০৩ সাল নাগাদ, তিনি তার ব্যবসায়িক অংশীদারদের ত্যাগ করেন এবং নিজের স্বাধীন রেস্তোরাঁ প্রতিষ্ঠা করেন। এখানে উল্লেখ করা প্রয়োজন যে, প্রিগোজিনের একটি কোম্পানী, কনকর্ড ক্যাটারিং, অসংখ্য সরকারী চুক্তি পেতে থাকে। স্কুলের বাচ্চাদের এবং সরকারি কর্মীদের খাওয়ানোর জন্য তিনি কয়েক মিলিয়ন সরকারি চুক্তি পেয়েছিলেন। ২০১২ সালে, তিনি US$১.২ বিলিয়ন মূল্যের রাশিয়ান সামরিক বাহিনীকে খাবার সরবরাহের জন্য এক বছরের বেশি সময়ের একটি চুক্তি পেয়েছিলেন। এই চুক্তির কিছু মুনাফা ইন্টারনেট রিসার্চ এজেন্সি চালু ও তহবিল দেওয়ার জন্য ব্যবহার করা হয়েছে বলে অভিযোগ রয়েছে।
২০১২ সালে, তিনি একটি বাস্কেটবল কোর্ট এবং একটি হেলিকপ্টার প্যাড সম্বলিত সেন্ট পিটার্সবার্গের এক কম্পাউন্ডে তার পরিবারকে স্থানান্তরিত করেন। এ সময় তিনি একটি ব্যক্তিগত জেট এবং ১১৫ ফুট লম্বা এক ইয়টের মালিক ছিলেন। প্রিগোজিনকে তখন থেকে বেশ কয়েকটি বিমানের সাথে যুক্ত বলে মনে করা হয়, যার মধ্যে রয়েছে দুটি সেসনা ১৮২ এর পাশাপাশি এমব্রেয়ার লিগ্যাসি ৬০০, ব্রিটিশ অ্যারোস্পেস ১২৫ এবং হকার ৮০০এক্সপি জেট।
দুর্নীতিবিরোধী ফাউন্ডেশন প্রিগোজিনের বিরুদ্ধে দুর্নীতির ব্যবসায়িক অনুশীলনের অভিযোগ করে। ২০১৭ সালে, তারা অনুমান করেছিল যে তার অবৈধ সম্পদের মূল্য এক বিলিয়ন রুবেলেরও বেশি। আলেক্সি নাভালনি অভিযোগ করেছেন যে প্রিগোজিন মস্কোভস্কি শকোলনিক (মস্কো স্কুলবয়) নামক একটি কোম্পানির সাথে যুক্ত ছিল যেটি মস্কোর স্কুলগুলিতে নিম্নমানের খাবার সরবরাহ করেছিল, যা ২০১৯ সালের আমাশয়ের প্রাদুর্ভাবের কারণ হয়েছিল।
ওয়াগনার গ্রুপ
প্রিগোজিন হলেন বিতর্কিত ক্রেমলিন-অধিভুক্ত বেসরকারী সামরিক ঠিকাদার ওয়াগনার গ্রুপের স্ব-প্রতিবেদিত প্রতিষ্ঠাতা। ২৬ সেপ্টেম্বর ২০২২-এ, প্রিগোজিন বলেছিলেন যে তিনি ২০১৪ সালের মে মাসে ডনবাস যুদ্ধে রাশিয়ান বাহিনীকে সমর্থন করার জন্য বিশেষভাবে ওয়াগনার গ্রুপ প্রতিষ্ঠা করেছিলেন  তারপর থেকে, তাদের কার্যক্রম আফ্রিকা এবং মধ্যপ্রাচ্যের অনেক অঞ্চলে বিস্তৃত হয়েছে।
এমনকি এটি নিশ্চিত হওয়ার আগে থেকেই, রাশিয়ান এবং বিদেশী মিডিয়ার মধ্যে ইতিমধ্যেই আপেক্ষিক ঐকমত্য ছিল যে, প্রিগোজিন হয় প্রতিষ্ঠাতা ছিলেন বা দৃঢ়ভাবে ওয়াগনারের সাথে যুক্ত ছিলেন। দলটি প্রকাশ্যে দিমিত্রি উটকিনের নেতৃত্বে ছিল, যিনি একসময় প্রিগোজিনের নিরাপত্তার প্রধান ছিলেন। দিমিত্রি উটকিন নামে একজন ব্যক্তিকেও প্রিগোজিনের কনকর্ড ম্যানেজমেন্টের মহাপরিচালক হিসাবে তালিকাভুক্ত করা হয়েছিল। নভেম্বর ২০১৬ সালে সংস্থাটি রাশিয়ান মিডিয়াকে নিশ্চিত করেছিল যে একই দিমিত্রি উটকিন ওয়াগনার গ্রুপের নেতৃত্ব দিচ্ছেন এখন প্রিগোজিনের খাদ্য ব্যবসার দায়িত্বে রয়েছেন। ফেব্রুয়ারী ২০১৮ এ কনকর্ড এবং প্রিগোজিন ওয়াগনারের সাথে কোনও সংযোগের কথা অস্বীকার করেছিলেন।
ফেব্রুয়ারী ২০১৮ সালে, ওয়াগনার একটি তেল ক্ষেত্র দখলের প্রচেষ্টায় সিরিয়ায় মার্কিন সমর্থিত কুর্দি বাহিনীকে আক্রমণ করেছিল। মার্কিন সশস্ত্র বাহিনীর প্রতিশোধমূলক বিমান হামলার সময়, এর ১০ থেকে ১০০ জন ভাড়াটে নিহত হয়।
জুলাই ২০১৮ সালে, একটি সংবাদ সংস্থার জন্য কাজ করা তিন রুশ সাংবাদিক যারা প্রায়শই রাশিয়ান সরকারের সমালোচনা করে সেন্ট্রাল আফ্রিকান প্রজাতন্ত্রে খুন করা হয়েছিল, যেখানে তারা সেই দেশে ওয়াগনার গ্রুপের কার্যকলাপের তদন্ত করার চেষ্টা করছিলেন। রাশিয়ান সরকার ২০১৭ সালের অক্টোবরে মধ্য আফ্রিকান প্রজাতন্ত্রের রাষ্ট্রপতির সাথে একটি সহযোগিতা শুরু করেছিল। হত্যাকাণ্ডের প্রতিক্রিয়ায়, রাশিয়ার পররাষ্ট্র মন্ত্রণালয় জোর দিয়েছিল যে নিহত সাংবাদিকরা সরকারী স্বীকৃতি ছাড়াই ভ্রমণ করছিলেন।
২০২২ সালে ইউক্রেনে রুশ আক্রমণে জড়িত
২০২২ সালে ইউক্রেনে রাশিয়ার আক্রমণের সময় এবং তার আগেও ওয়াগনার একটি গুরুত্বপূর্ণ ভূমিকা পালন করেছেন। প্রিগোজিন এমনকি ব্যক্তিগতভাবে গ্রুপের অগ্রগতি তদারকি করতে ডনবাসে ভ্রমণ করেছিলেন। রাশিয়ান দুমা সদস্য ভিটালি মিলনভের সাথে সামরিক ইউনিফর্ম পরিহিত ফ্রন্টলাইনে তাকে চিত্রিত করা হয়েছিল।
আগস্ট ২০২২ সালে, ওয়াগনার গ্রুপ রাশিয়ায় নতুন সদস্যদের নিয়োগের জন্য বিলবোর্ড ব্যবহার করা শুরু করে। প্রাক্তন সাংবাদিক এবং গ্রুপের পর্যবেক্ষক, ডেনিস কোরোটকভ বলেছেন, "মনে হচ্ছে তারা সিদ্ধান্ত নিয়েছে যে তারা আর তাদের অস্তিত্ব লুকানোর চেষ্টা করবে না।"
২০২২ সালের সেপ্টেম্বরে, একটি ফাঁস হওয়া ভিডিও প্রকাশ করে যে প্রিগোজিন ইউক্রেনের বিরুদ্ধে যুদ্ধে রাশিয়ান বাহিনীকে সামনের সারিতে শক্তিশালী করার জন্য দোষী ব্যক্তিদের নিয়োগ করার চেষ্টা করছে। তিনি দোষীদের বলেছিলেন "কেউ কারাগারের পিছনে ফিরে যেও না" এবং যারা এই ধারণা নিয়ে অস্বস্তিকর "বন্দী হয়েই থাকবেন না আপনার সন্তানের কাছে যাবেন - আপনি সিদ্ধান্ত নিন"। শক সৈন্যদের নিয়োগের জন্য ভিডিওটি ইয়োশকার-ওলার একটি পেনাল কলোনিতে শুট করা হয়েছিল, এমন প্রমাণ রয়েছে যে সেন্ট পিটার্সবার্গের একটি পেনাল কলোনি থেকে আসামিদের আগে নিয়োগ করা হয়েছিল৷
২৬ সেপ্টেম্বর, প্রিগোজিন তার আগের দাবিগুলি ফিরিয়ে নিয়েছিলেন যে এই গোষ্ঠীর সাথে তার কোনও সম্পর্ক ছিল না, রাশিয়ান সোশ্যাল মিডিয়া ওয়েবসাইট ভিকে- তে একটি বিবৃতি প্রকাশ করে যেখানে তিনি স্বীকার করেছিলেন যে তিনি "রাশিয়ানদের রক্ষা করতে" মে ২০১৪ সালে এটি প্রতিষ্ঠা করেছিলেন যখন "ডনবাসের রুশ জনগনের উপর গণহত্যা শুরু হয়েছিল।" তিনি ব্যাখ্যা করেছিলেন যে তিনি শুরু থেকেই একটি ব্যক্তিগত ভূমিকা পালন করেছিলেন, দাবি করেন যে তিনি "পুরানো অস্ত্রগুলি [পরিষ্কার] এবং বুলেটপ্রুফ ভেস্টগুলি [বাছাই] করার পরে" সাহায্য করতে পারেন এমন বিশেষজ্ঞ খুঁজে পেয়েছেন"৷ তিনি অভিযোগের সত্যতা নিশ্চিত করেন, পূর্বে রাশিয়ান সরকার কর্তৃক অস্বীকার করা হয়েছিল, যে গোষ্ঠীটি রাশিয়ার বিদেশী স্বার্থের সাথে সংযুক্ত অন্যান্য দেশে জড়িত ছিল, এই বলে যে ওয়াগনার ভাড়াটেরা যারা "সিরিয়ার জনগণ, আরব দেশের অন্যান্য মানুষ, নিঃস্ব আফ্রিকানদের রক্ষা করেছিল এবং লাতিন আমেরিকানরা আমাদের মাতৃভূমির স্তম্ভ হয়ে উঠেছে"।
২৩ অক্টোবর ২০২২-এ, প্রিগোজিন বলেছিলেন যে তার বাহিনী অগ্রসর হচ্ছে প্রতিদিন, যা তিনি আধুনিক যুদ্ধের আদর্শ বলে দাবি করেন। তিনি বাখমুতের ইউক্রেনীয় রক্ষকদের প্রশংসা করে বলেছেন যে "আমাদের ইউনিটগুলি ক্রমাগত সবচেয়ে ভয়ঙ্কর শত্রুর প্রতিরোধের সাথে মোকাবেলা করছে, এবং আমি লক্ষ্য করছি যে শত্রু ভালভাবে প্রস্তুত, অনুপ্রাণিত এবং আত্মবিশ্বাসের সাথে এবং জোরালোভাবে কাজ করছে।"
১৩ নভেম্বর ২০২২-এ, ওয়াগনার গ্রুপ একটি ভিডিও প্রকাশ করে যাতে তার ভাড়াটে বাহিনী ইয়েভজেনি নুঝিনকে মৃত্যুদণ্ড দেওয়ার জন্য একটি স্লেজহ্যামার ব্যবহার করে চিত্রিত করা হয়েছে, একজন পলাতক যাকে বন্দী বিনিময়ে রাশিয়ানদের কাছে ফেরত পাঠানো হয়েছিল। প্রিগোজিন মন্তব্য করেছেন, "আমার কাছে মনে হচ্ছে এই ছবিটিকে বলা উচিত: 'একটি কুকুর মারা যায় একটি কুকুরের মৃত্যু'।" "এটি একটি দুর্দান্ত দিকনির্দেশনামূলক কাজ ছিল, এক নিঃশ্বাসে দেখা যায়। আমি আশা করি চিত্রগ্রহণের সময় কোনও প্রাণীর ক্ষতি হয়নি।" থাম্ব| 2023 সালের এপ্রিলে বখমুত । এপ্রিলের শেষে, প্রিগোজিন বলেছিলেন যে তার বাহিনী প্রতিদিন প্রায় 100 জন লোককে হারাচ্ছে। অবসরপ্রাপ্ত ইউক্রেনীয় কর্নেল সের্হি হরাবস্কি পরামর্শ দিয়েছিলেন যে ওয়াগনার গ্রুপ বাখমুতকে দখল করার জন্য গৌরব চাইছিল, কারণ প্রিগোজিন যদি রাশিয়ান সরকারের পক্ষে ওয়াগনার গ্রুপ যদি শহরটি দখল করে তবে উল্লেখযোগ্য আর্থিক এবং রাজনৈতিক পুরষ্কার পেতে প্রস্তুত ছিল। প্রিগোজিন নিজেই পূর্বে পরামর্শ দিয়েছিলেন যে ওয়াগনার ইউক্রেনীয় বাহিনীর উপর ভারী ক্ষয়ক্ষতি ঘটাতে ইচ্ছাকৃতভাবে বাখমুটকে একটি "মাংস পেষকদন্তে" পরিণত করছেন। একজন পশ্চিমা কর্মকর্তা একটি বিপরীত দৃষ্টিভঙ্গি দিয়েছেন, বলেছেন যে যুদ্ধটি "অনেক রাশিয়ানকে হত্যা করার জন্য ইউক্রেনকে একটি অনন্য সুযোগ দিচ্ছে", কথিতভাবে দুর্বল রাশিয়ান কৌশলের কারণে।
৯ এপ্রিল, ইউক্রেন দাবি করে যে ওয়াগনার গ্রুপ দিনে প্রায় ১০০ জনকে হারাচ্ছে, "শুধুমাত্র মৃত গণনা করছে", এবং রাশিয়া এই গ্রুপের ব্যাপক ক্ষতির কারণে শহরে প্যারাট্রুপার এবং মোটর চালিত ব্রিগেড মোতায়েন করতে বাধ্য হয়েছিল। প্রিগোজিন নিজেই পরে ৩০ এপ্রিল স্বীকার করেন যে তার বাহিনী কেবল সেদিনই শহরে ৯৪ জন নিহত হয়েছিল, পরের দিনের আক্রমণাত্মক পদক্ষেপে আরও ৯৯ জন মারা গিয়েছিল। তিনি আবারও জোর দিয়েছিলেন যে তারা তার প্রত্যাশার চেয়ে ৫ গুণ বেশি লোকসান দিচ্ছে।
৪ মে ২০২৩-এ, প্রিগোজিন ২০২৩ সালের ক্রেমলিন ড্রোন হামলার প্রতিক্রিয়া হিসাবে পারমাণবিক অস্ত্র ব্যবহারের বিরুদ্ধে সতর্ক করে বলেছিল যে "আমরা একটি শিশুর ড্রোনের প্রতিক্রিয়ায় পারমাণবিক অস্ত্র ব্যবহার করার হুমকি দেওয়ার মতো ভাঁড় নই।"
অভিযোগ এবং দ্বন্দ্ব
থাম্ব| প্রিগোজিন রাশিয়ার প্রতিরক্ষা মন্ত্রী [[সের্গেই শোইগুর সাথে প্রকাশ্যে বিবাদে জড়িয়েছেন।]] ১ অক্টোবর ২০২২-এ, তিনি রাশিয়ান সেনাবাহিনীর কমান্ডারদের সম্পর্কে বলেছিলেন যে "এই সমস্ত জারজদের খালি পায়ে কেবল একটি সাবমেশিনগান দিয়ে সামনের দিকে পাঠানো উচিত।" তিনি পুতিন-নিয়ন্ত্রিত রাশিয়ান পার্লামেন্টের সদস্যদের "অকার্যকর" বলে অভিহিত করেছেন এবং বলেছেন যে "ডেপুটিদের সামনে যেতে হবে", যোগ করেছেন "যারা বছরের পর বছর ধরে ট্রিবিউন থেকে কথা বলছে তাদের কিছু করা শুরু করা দরকার।" ওয়াশিংটন পোস্ট জানিয়েছে যে প্রিগোজিন সেই কয়েকজন লোকের মধ্যে একজন যারা পুতিনকে ইউক্রেনের যুদ্ধে রাশিয়ান সামরিক কমান্ডারদের "ভুল" সম্পর্কে বলার সাহস করেছিলেন।
২৭ মে ২০২৩-এ, ইগর গিরকিন প্রিগোজিনকে রাশিয়ার মধ্যে একটি অভ্যুত্থান ঘটানোর জন্য ওয়াগনার গোষ্ঠীকে ব্যবহার করার ষড়যন্ত্রের জন্য অভিযুক্ত করেন এবং প্রিগোজিন রাশিয়ান হাইকমান্ডের বিরুদ্ধে অভিযোগ করে সক্রিয়ভাবে রাশিয়ান ২০২২ সালের যুদ্ধ সেন্সরশিপ আইন লঙ্ঘন করছেন এবং তার বাহিনী কার্যত বিদ্রোহের সক্রিয় অবস্থায় ছিল। ২৯ মে, প্রিগোজিন বলেছিলেন যে ওয়াগনারের অভ্যুত্থান করার জন্য প্রয়োজনীয় বাহিনী ছিল না। পরিবর্তে তিনি পরামর্শ দেন যে শোইগু হয়তো অভ্যুত্থানের ষড়যন্ত্র করছে।
জুন ২০২৩ বিদ্রোহ
২৩ জুন ২০২৩-এ প্রকাশিত একটি ভিডিওতে, প্রিগোজিন বলেছিলেন যে ইউক্রেনে রাশিয়ান আক্রমণের জন্য রাশিয়ান সরকারের ন্যায্যতা মিথ্যার উপর ভিত্তি করে। তিনি শোইগুর অধীনে রাশিয়ান প্রতিরক্ষা মন্ত্রণালয়কে "সমাজ এবং রাষ্ট্রপতিকে প্রতারণা করার চেষ্টা করার এবং ইউক্রেন থেকে কীভাবে পাগল আগ্রাসন চলছে এবং তারা পুরো ন্যাটোর সাথে আমাদের আক্রমণ করার পরিকল্পনা করছে তা আমাদের বলার চেষ্টা করার" অভিযোগ করেছেন।
২৩ জুন ২০২৩-এ, প্রিগোজিন দাবি করেছিলেন যে নিয়মিত রাশিয়ান সশস্ত্র বাহিনী ওয়াগনার বাহিনীর বিরুদ্ধে ক্ষেপণাস্ত্র হামলা চালিয়েছিল, "বিশাল" সংখ্যক লোককে হত্যা করেছিল। তিনি একটি প্রতিক্রিয়ার জন্য আহ্বান জানিয়ে বলেন, "পিএমসি ওয়াগনারের কমান্ডার কাউন্সিল একটি সিদ্ধান্ত নিয়েছে - দেশের সামরিক নেতৃত্ব যে দুষ্টতা নিয়ে আসছে তা বন্ধ করতে হবে।" প্রতিক্রিয়া হিসাবে, রাশিয়ান ফেডারেল সিকিউরিটি সার্ভিস (এফএসবি) দ্বারা সশস্ত্র বিদ্রোহের জন্য প্রিগোজিনের বিরুদ্ধে ফৌজদারি অভিযোগ দায়ের করা হয়েছিল। পিএমসি ওয়াগনার পরবর্তীকালে ইউক্রেন থেকে প্রত্যাহার করে, রাশিয়ান শহর রোস্তভ-অন-ডন দখল করে এবং মস্কোর দিকে যাত্রা করে। প্রেসিডেন্ট পুতিন এই পদক্ষেপকে রাষ্ট্রদ্রোহিতা বলে নিন্দা করেছেন এবং বিদ্রোহ প্রত্যাহার করার অঙ্গীকার করেছেন।
অভিযোগ প্রত্যাহার করা হয় এবং প্রিগোজিন এবং বেলারুশের প্রেসিডেন্ট আলেকজান্ডার লুকাশেঙ্কোর মধ্যে আলোচনার পর ওয়াগনার মস্কোর দিকে অগ্রসর হওয়া বন্ধ করে দেন। চুক্তির অংশ হিসাবে, প্রিগোজিন বেলারুশে চলে যাবে এবং ওয়াগনার সৈন্যরা ইউক্রেনে ফিরে আসবে।